
PARATHENIA E AUTORIT 


Falënderimi i takon Allahut, mëshira dhe paqja e 
Allahut qofshin për të Dërguarin e Tij, dhe pastaj: 


Në Sahihun e Buhariut është vërtetuar transmetimi 
nga Ebu Hurejrah (Allahu qoftë i kënaqur me tël), se i 
Dërguari i Allahut ($ë), ka thënë: “Pasha Allahun, 
vërtetë unë kërkoj falje prej Tij dhe tek Ai 
pendohem më shumë se shtatëdhjetë herë gjatë 
ditës.” * 


Imam Muslimi transmeton nga el-Egarr el-Muzeni 
(Allahu qoftë i kënaqur me të!), se i Dërguari i Allahut 
(E), ka thënë: “O ju njerëz, pendohuni tek Allahu 
dhe kërkoni falje prej Tij! Vërtetë unë pendohem 
tek Ai njëqind herë gjatë ditës.” “ 


Tirmidhiu dhe Ebu Davudi me zinxhir të mirë 
transmetojnë nga Ibn Umeri (Allahu qoftë i kënaqur 
me këta të dyl), se ka thënë: Dikush nga të pranishmit 
arrinte të numëronte se i Dërguari i Allahut ($) 
brenda një tubimi thoshte njëqind herë (para se të 
ngritej nga aty): “O Zot më fal mua dhe prano 
pendimin tim, vërtetë Ti je Ai i Cili e pranon 
pendimin dhe Ti je Falës.” 3 


Pra, tekstet sheriatike janë të shumta në këtë temë. 


1 Shiko Sahihun e Buhariut (6307). 


2 Shiko Sahihun e Muslimit (2702). 


Ky ishte Profeti (E), krijesa më e mirë, zotëria i të 
gjithë Profetëve tjerë, Allahu ia ka falur të gjitha 
mëkatet e tij të mundshme, qofshin ato të kaluara dhe 
ato më pas. Kjo ishte gjendja e tij në raport me 
Istigfarin, pandashmëria e tij nga kjo punë, dhe 
porosia e tij për ummetin që t'a praktikojnë (të bëjnë 
Istigfar). Të gjitha këto argumentojnë nevojën e 
madhe të robërve që të kërkojnë falje prej Allahut. 


Istigfari është nga punët e mira ditore të cilën nuk 
duhet t'a neglizhon muslimani. Ai duhet t'a shpeshton 
atë aq sa ka mundësi, dhe pastaj me lejen e Allahut, ai 
(Istigfari) do të bëhet nga ilaçet më të fuqishme 
kundër sëmundjeve të zemrës, sëmundjeve epshore si 
dhe kundër atyre sëmundjeve të cilat shkaktojnë 
hutime (tek muslimani). 


Masa e përgjithshme e njerëzve, madje edhe shumë 
persona të cilët janë të devotshëm, e përkufizojnë 
Istigfarin: pra, ata bëjnë Istigfar për disa mëkate, 
ndërsa për mëkatet tjera nuk bëjnë, dhe kjo jo se ata e 
mospërfillin në tërësi seriozitetin e kësaj çështje, 
porse për shkak se kanë mungesë të dijes fetare, apo 
nuk i vërejnë fare këto mëkate, apo janë neglizhentë 
(që të shmangen nga këto mëkate dhe të kërkojnë falje 
nga Allahu). Nëse njeriu nuk e njeh sëmundjen e tij 
ashtu siç duhet, gjithashtu nuk di si t'a përdorë ilaçin 
(kundër asaj sëmundje), madje ndoshta ka mundësi 
ajo sëmundje e mbytë atë, ndërsa ai aspak nuk është i 
vëmendshëm për këtë. Prandaj për këtë arsye e kam 
shënuar këtë shkresë të shkurtër për sqarimin e 
Shkaqeve të Istigfarit, në mënyrë që robi t'a kupton se 
sado që ka arritur grada të larta në adhurime dhe 


devotshmëri, megjithatë ai ka nevojë shumë të madhe 
për Istigfar në çdo situatë që është dhe gjatë gjithë 
jetës së tij. 


E lus Allahun që kjo vepër të jetë e sinqertë vetëm për 
Fytyrën e Tij Fisnike, dhe e lus që Ai t'u sjell dobi të 
gjithë muslimanëve prej saj. 


3, GAI ali oil sh) je gig i ËT 65) 
Shiko Sunenin e Tirmidhiut (3434): Sunenin e Ebu Davudit (1516). 
Hadith autentik (sahih), shiko “Sahih Sunen Ebu Davud” (1516). 


Shkaku i parë - Natyrshmëria e dobët e njeriut: 


Vërtetë njerëzit nuk janë në gjendje të aftë t'a 
falënderojnë Allahun pikërisht ashtu siç meriton Ai të 
falënderohet dhe as t'a adhurojnë pikërisht ashtu siç 
meriton Ai të adhurohet (pra, ashtu siç i takon 
Madhërisë së Tij). Nëse ata do kishin arritur sukses në 
këto çështje (t'a falënderojnë dhe adhurojnë Allahun 
ashtu siç e meriton Ai), do kishin arritur ngase Ai është 
i Cili do i kishte begatuar me këtë sukses. Nëse robi do 
t'a kishte shpenzuar gjithë jetën e tij duke adhuruar 
Allahun dhe duke u bindur ndaj Tij, nuk do kishte 
arritur t'i përmbush këto pikërisht ashtu siç e meriton 
Ai (t5). Sidoqoftë, Allahu është i kënaqur me robërit 
e Tij për veprat e tyre (të mira) të pakta, vepra të cilat 
nuk kanë peshë ngarkese përtej mundësive të tyre dhe 
të cilat nuk e marrin tërësisht kohën e tyre. Prandaj 
për këtë çështje është transmetuar në dy koleksionet 
autentike të hadithit, nga Ebu Hurejrah (Allahu qoftë i 
kënaqur me tël), se i Dërguari i Allahut ($), ka thënë: 
“Askush nuk do të futet në Xhennet për shkak 
veprave të tij të mira.” — Shokët e tij i thanë: “Madje 
as ti o i Dërguari i Allahut?” — Ai ($) u përgjigj duke 
thënë: “Jo as unë, përveç nëse Allahu më kaplon 
me mëshirën dhe mirësinë e Tij.” “ 


4 Shiko Sahihun e Buhariut (5673): 
Sahihun e Muslimit (2818). 


Allahu nuk ka nevojë për robërit e Tij, porse 
përkundrazi, ata janë të varfër para Tij dhe kanë 
nevojë për Të, megjithatë Ai i ka nderuar ata në një 
gradë të lartë, ashtu siç transmeton Imam Muslimi nga 
Ebu Dherri (Allahu qoftë i kënaqur me tël), se i 
Dërguari i Allahut ($), ka thënë: 

Allahu (das je) thotë: “Kush vjen (në Ditën e 
Gjykimit) me një vepër të mirë, shpërblimi i tij 
llogaritet dhjetëfish, ose do ia shumëfishoj edhe 
më shumë shpërblimin për atë vepër, ndërsa kush 
vjen me një vepër të keqe, mëkati i tij llogaritet 
vetëm një, ose do ia fal atë mëkat. Kush afrohet 
drejt Meje sa një pëllëmbë, Unë do t'i afrohem atij 
sa një krah; kush afrohet drejt Meje sa një krah, 
Unë do t'i afrohem atij sa një pash “. Kush vjen tek 
Unë duke ecur, Unë do t'i shkoj atij duke shpejtuar: 
kush më takon Mua me mëkate gati sa toka, porse 
duke mos e konsideruar dikë për ortak krahas 
Meje, do ta takoj këtë person me aq falje 
mëkatesh.” $ 


Angazhimi me adhurime nuk merr kohë nga koha e 
robit, veçse pak. Kohëzgjatja e jetës së tij në krahasim 
me kohëzgjatjen e gjithë kësaj bote është shumë e 
shkurtër, si dhe kohëzgjatja e gjithë kësaj bote në 
krahasim me botën e përhershme (Ahiretin) është aq 
sa hap e mbyll sytë. 


5 Largësia ndërmjet dy duarve me krahë të shtrirë anash plotësisht. 


é Shiko Sahihun e Muslimit (2687). 


Megjithatë Allahu do i shpërblejë robërit e Tij për 
veprat e tyre (të mira) të lehta, të cilat i kanë vepruar 
brenda jetës së tyre afatshkurtër: me shpërblime të 
cilat syri i njeriut asnjëherë nuk i ka parë, veshi i tij 
asnjëherë nuk ka ndëgjuar rreth tyre, si dhe mendja e 
tij asnjëherë nuk i ka paramenduar, pra, shpërblime të 
mëdha në Xhennet, gjerësia e të cilit është sa qiejt dhe 
toka, dhe i cili është vendqëndrim i përhershëm. 
Madje grada më e ulët e Xhennetit (edhe pse askush 
nuk do të ndihet i përbuzur brenda në Xhennet) është 
aq sa dikush t'a posedonte dhjetëfishin e gjithë kësaj 
bote, ashtu siç është transmetuar në një hadith 
autentik. Në fakt tani nuk është rasti i duhur për t'u 
zgjeruar në këtë temë, porse qëllimi këtu është 
inkurajimi (për të punuar për Xhennet). 


Nëse robi do i kishte kuptuar mangësitë e tij në veprat 
e mira, në krahasim me ato adhurime dhe vepra të 
cilati kërkon Allahu prej tij që t'i kryen ashtu siç duhet, 
si dhe në krahasim me shpërblimet të cilat Allahu do 
ia japë atij në Ditën e Gjykimit, atëherë pra, në anën 
tjetër ai poashtu do t'a kishte kuptuar se ka nevojë të 
madhe për kërkimfalje prej Allahut për gjitha këto 
mangësi (në adhurimet dhe veprat e tij të mira). 


Shkaku i dytë - Mangësitë në veprat e mira: 


Allahu i ka obliguar robërit e Tij me obligime, 
adhurime dhe përgjegjësi, të cilat të gjitha këto janë të 
njohura mirë. Nuk ekziston asnjë person i cili arrinë t'i 
përmbush këto çështje (të lartpërmendura) ashtu siç 
ka arritur i Dërguari i Allahut (5): kjo për shkak se 
mungon aftësia për t'i përmbushur ato ashtu siç 
kërkohet, ose për shkak të njohurive të pakta fetare, 
ose për shkak të neglizhencës së madhe, ose për 
shkaqe tjera. Vepra e mirë nuk shpëton prej 
mangësive, qofshin ato mangësi të rralla apo të 
shpeshta; dhe ka mundësi që këto mangësi t'a prishin 
tërësisht veprën e mirë, apo t'a pakësojnë shpërblimin 
e saj: qoftë dyfaqësia e cila përzihet në veprën e mirë 
gjatë kryerjes së saj, apo qoftë vetpëlqimi i cili ndodhë 
pas kryerjes së veprës. Prandaj Istigfari është i 
ligjësuar edhe pas përfundimit të adhurimeve, në 
mënyrë që përmes tij (Istigfarit) të pastrohen ato 
mangësi të cilat kanë rënë brenda tyre (adhurimeve), 
ashtu siç është vërtetuar në Sahihun e Muslimit, nga 
Thevbani (Allahu qoftë i kënaqur me tël), se i Dërguari 
i Allahut (Ë) kur e përfundonte namazin e tij (farz), 
thoshte tri herë Estagfirullah. ” 


Gjithashtu në lidhje me kthimin e haxhilerëve nga 
qëndrimi në Arafat (dhe ecja e tyre për në Muzdelifeh), 
Allahu (ï) thotë: 

“Pastaj zbritni andej nga zbresin njerëzit, kërkoni 
falje prej Allahut, vërtetë Allahu është Falës dhe 
Mëshirues.” $ 


Gjithashtu transmetohet në dy koleksionet autentike 
të hadithit, nga Ibn Umeri (Allahu qoftë i kënaqur me 
këta të dy!), se Profeti (5) kur kthehej nga Haxhi apo 
Umreja, thoshte: “Jemi kthyer të penduar, adhurues 
të Zotit, të nënshtruar dhe falënderues ndaj Tij.” ? 


Gjithashtu në ajetin e fundit të Sures “El-Muzzemmil” 
përmendet çështja e namazit të natës, dhe pikërisht në 
pjesën e fundit të këtij ajeti, Allahu thotë: “Dhe 
kërkoni falje prej Allahut, vërtetë Allahu është 
Falës dhe Mëshiruesi” “9 


Gjithashtu thotë: 
“Dhe të cilët në kohën e agimit (syfyrit) kërkojnë 
falje (Istigfar).” +1 


Dijetarët kanë thënë se koha e agimit (syfyrit) është 
pasi përfundon koha e namazit të natës. 


Profeti (5) e ka përmbyllur jetën e tij me Istigfar, edhe 
pse e ka mbushur plot me vepra të mira si: Thirrje për 
tek Allahu, luftra të ndryshme për t'a ngritur fenë e Tij, 
dhe vepra tjera të mira, ashtu siç transmetohet në një 
hadith autentik nga Aishja (Allahu qoftë i kënaqur me 
tël), se ka thënë: 


“I Dërguari i Allahut (E) para vdekjes së tij, thoshte 
shumë herë: “I pa të meta je Ti o Allah! Ty të takon 
falënderimi, prej Teje kërkoj falje dhe tek Ti 
pendohem.” 12 


Tekstet sheriatike janë të shumta në lidhje me këtë 
temë. Shpeshtimi i Istigfarit pas përfundimit të 


10 


veprave të mira, me lejen e Allahut kështu në këtë 
mënyrë do të pastrohen ato mangësi dhe dobësi të 
cilat kanë rënë brenda këtyre veprave. 


7 Shiko Sahihun e Muslimit (591). 

8 El-Bekareh: 199. 

? Shiko Sahihun e Buhariut (1797): Sahihun e Muslimit (1344). 
10 El-Muzzemmil: 20. 

11 Ali-Imran: 17. 


12, (Lii hi g jääl ras $ Elioti) 
Shiko Sahihun e Muslimit (484). 

Shkaku i tretë - Mëkatet e jashtme: 


Këto janë mëkate të njohura (vepra të ndaluara të cilat 
bëhen me gjymtyrët e jashtme), siç janë: imoraliteti, 
kamata, vjedhja, armiqësia ndaj tjerëve. Gjithashtu 
janë edhe sëmundjet e gjuhës të cilat janë të 
përhapura në mesin e njerëzve, siç janë: gënjeshtra, 
përgojimi, thashethemet, fjalët e këqija dhe të tjera. Të 
gjitha këto mëkate janë të njohura tek njerëzit, porse 
realisht tek shumë njerëz ndodhë që dikush nga mesi 
i tyre e përkufizon Istigfarin: pra, bën Istigfar vetëm 
për këto mëkatet (e lartpërmendura), ndërsa për 
mëkatet tjera nuk bën, kjo ngase për shkak të 
injorancës që ka rreth tyre. Prandaj mund të hasësh në 
dikë i cili zemrën e ka të gjallëruar duke bërë shumë 
Istigfar pasi që e ka vepruar ndonjërën prej këtyre 
mëkateve të lartpërmendura, ndërsa në anën tjetër e 
neglizhon Istigfarin në disa raste tjera (për mëkatet 
tjera), kurse në fakt ky ka nevojë të bën Istigfar 
pikërisht në këto raste. Madje nevoja e tij për Istigfar 
në këto raste mund të jetë edhe më e madhe, ashtu siç 
do të sqarohet në vijim kjo çështje. 


12 


Shkaku i katërt - Mëkatet si rrjedhojë e 
neglizhencës: 


Këtu kam për qëllim “moskryerja, braktisja”. Ndodhë 
robi e bën ndonjë mëkat qoftë me gjuhën apo me 
dorën e tij, pastaj ndalet mendon dhe kërkon falje prej 
Allahut nëse Ai i jep sukses për një gjë të tillë. Porse në 
anën tjetër ai është në mosdijeni të thellë për çështjen 
e disa mëkateve të cilat i shënohen atij në regjistrin e 
veprave, edhe pse nuki vepron me gjymtyrët e tij: pra, 
ato i shënohen (në regjistrin e veprave) si rrjedhojë e 
moskryerjes së obligimeve të cilat Allahu i kërkon prej 
tij. Gjithashtu shumë herë bie edhe në ato mëkatet të 
cilat kanë të bëjnë në raport me drejtën ndaj tjerëve, 
siç janë: e drejta ndaj prindërve, e drejta 
bashkëshortore, e drejta ndaj fëmijëve (biologjik), e 
drejta ndaj të afërmëve, e drejta ndaj fqinjëve, e drejta 
e muslimanit në raport me muslimanin tjetër. Në 
lidhje me urdhërimin në të mirë dhe ndalimin nga e 
keqja: mund ndodhë që muslimani t'a kalon kohën 
duke mos urdhëruar në të mirë dhe duke mos ndaluar 
nga e keqja të cilën e sheh. Madje mund ndodhë që ai 
çdoherë të sheh vepra të këqija të shumta, porse fare 
nuki ndryshon (duke mos reaguar kundër tyre) as me 
dorën dhe as me gjuhën e tij, duke pasur mundësi për 
një gjë të tillë. Gjithashtu mund ndodhë që ai 
shpeshherë t'i sheh këto vepra të këqija duke u 
rrethuar prej tyre, saqë as me zemër nuki urren, porse 
në fakt ky është besimi më i dobët. Të gjitha këto që u 
përmenden, konsiderohen mëkate (si rrjedhojë e 
moskryerjes së obligimeve sheriatike) të cilat 
shënohen në regjistrin e veprave të tij, ndërsa ai aspak 
nuk është në dijeni për këtë. 

Shkaku i pestë - Mëkatet e brendshme: 


Mëkatet e brendshme konsiderohen sëmundje të 
zemrës, siç janë: arroganca, vetpëlqimi, 
mendjemadhësia, zilia, urrejtja dhe të tjera. Ka raste 
kur këto sëmundje zmadhohen sa kodra dhe ka raste 
kur zvogëlohen sa grimca, prandaj zemra e ka të 
vështirë të shpëton nga ndonjëra prej tyre. Rreziku i 
këtyre mëkateve mbetet ende prezent, dhe kjo për 
shkak se: 


1. Shumë njerëz nuk janë të vëmendshëm për këto 
mëkate, madje edhe njerëzit e devotshëm. Mund të 
hasësh në ndonjë musliman i cili me veprat e tij të 
jashtme është në rrugën e drejtë ashtu siç duhet, i 
përkushtuar në praktikimin e Sheriatit duke i ndjekur 
udhëzimet e tij,i përmbajtur nga mëkatet e jashtme (të 
cilat bëhen me gjymtyrë dhe gjuhë), porse fatkeqësisht 
ka rënë në sprovë duke u përballur me ndonjërën prej 
këtyre sëmundjeve e cila është futur në zemrën e tij, 
duke u goditur prej saj qoftë pak ose shumë. 


2. Këto sëmundje (mëkatet e zemrës) janë çdoherë të 
pashmangshme prej zemrës nëse Allahu nuk e pastron 
prej tyre, në krahasim me mëkatet e jashtme të cilat 
përkohësisht janë të pashmangshme në raport me 
zemrën (vullnetin e njeriut), dhe kjo nuk ndodhë 
çdoherë (të jenë të pashmangshme). 


3. Këto sëmundje (mëkatet e zemrës) hedhin pasoja në 


gjithë trupin (në fjalët e gjuhës dhe veprat e 
gjymtyrëve), ashtu siç është transmetuar në dy 

koleksionet autentike tš hadithit, nga Numan bin 
Beshir (Allahu qoftë i kënaqur me këta të dyl), sei 
Dërguari i Allahut (E), ka thënë: “Vërtetë në trupin e 
njeriut është një copë mishi (organ): nëse ajo 
përmirësohet, përmirësohet i gjithë trupi poashtu, 
ndërsa nëse ajo prishet, prishet i gjithë trupi 
poashtu. Vërtetë ajo është zemra.” 1? 


4. Disa prej këtyre sëmundjeve: sasia e paktë e tyre 
është e shumtë dhe sasia e imët e tyre është e madhe 
(në peshoren e kërcënimit), si përshembull 
mendjemadhësia. Transmetohet në Sahihun e 
Muslimit, nga Ibn Mesudi (Allahu qoftë i kënaqur me 
tä!), sei Dërguari i Allahut (55), ka thënë: “Askush nuk 
do të hyjë në Xhennet përderisa në zemrën e tij ka 
mendjemadhësi qoftë edhe sa grimca.” ““ 


Ky hadith argumenton se mendjemadhësia me sasi 
qoftë edhe sa grimca (e imët) konsiderohet nga 
mëkatet e mëdha, për shkak të kërcënimit të ashpërt 
që tregon hadithi i lartpërmendur. 


5. Ekziston diçka e cila është edhe më e rrezikshme, 
dhe ajo është fshehja e këtyre mëkateve (sëmundjeve 
të zemrës) në shumicën e rasteve, ndërsa njeriu aspak 
nuk i vëren ato. Ajo që dihet për sasinë e imët të 
grimcës brenda në zemër, e cila është prej sëmundjeve 
(mëkateve) të saj, është se njeriu e ka të vështirë t'a 
vëren këtë grimcë tek vetja (brenda në zemër), edhe 
në qoftë se kjo grimcë e imët ka mbetur e vetme 
brenda në zemrën e tij duke mos u përzier me diçka 
tjetër. Dhe çfarë nëse ndodhë që të përzihet bashkë me 
disa ndjenja dhe emocione të ndryshme dhe të 

rrezikshmet”, të cilat këto të fundit ka raste kur i 
fshehin në përgjithësi sëmundjet (mëkatet) e zemrës, 
dhe pastaj njeriu nuk është fare i vëmendshëm për 
praninë e asnjërës prej tyre. 


13 Shiko Sahihun e Buhariut (52): Sahihun e Muslimit (1599). 
14 Shiko Sahihun e Muslimit (91). 
15 Ndjenja dhe emocione të rrezikshme të cilat janë shkaktare për 


sëmundjet (mëkatet) e zemrës. (sh.p) 


di 16 


Shkaku i gjashtë - Mëkatet e fshehta: 


Robi mund bie në ato mëkate të cilat janë të fshehta. 
Këto mëkate janë pikërisht ato të cilat janë përmendur 
më parë tek tema: “Shkaku i pestë i Istigfarit”, ndërsa 
ato mëkatet e fshehta porse të cilat bëhen nëpërmjet 
gjymtyrëve të jashtme trupore (me gjuhë dhe vepër) 
janë si në vijim: 


1. Politeizmi (shirku) i fshehur: Kjo është dyfaqësia e 
imët e cila përzihet në veprat e mira. Shumicën e 
rasteve robi mund të bie në dyfaqësi duke mos e ditur 
fare, prandaj është quajtur “politeizmi i fshehur”. Nëse 
dyfaqësia ndodhë gjatë adhurimeve me gjymtyrë, 
quhet Rija'$, ndërsa nëse ndodhë gjatë adhurimeve të 
gjuhës, quhet Sumah'”. Transmetohen disa hadithe të 
cilat nuk shpëtojnë nga dobësimi në aspektin e 
klasifikimit, se shpagimi i robit për dyfaqësinë është 
që të thotë: “O Allah kërkoj mbrojtjen Tënde 
kundër politeizmit (shirkut) ndaj Teje të cilin unë 
e di, dhe kërkoj falje prej Teje për atë lloj 
politeizmi që unë nuk e di!” 13 


Pjesa: “kërkoj falje prej Teje për atë lloj politeizmi 
që unë nuk e dil”, argumenton se ky person mund të 
bie në politeizëm të fshehur (dyfaqësi) duke mos e 
vërejtur fare. 


2. Dëshira e fshehur: Transmetohet një thënie 
(Mevkuf) e cila i atribohet sahabiut Sheddad bin Evs 
(Allahu qoftë i kënaqur me tël), gjithashtu e njëjta i 
atribohet edhe Profetit (E) si thënie e tij (Merfu), 
porse nuk është transmetim autentik: “O ju arabët të 

cilët akoma keni mbeturi Ajo për të cilën më së 
shumti frikësohem për ju është dyfaqësia dhe 
dëshira e fshehur.” 1° 


Dijetarët e kanë sqaruar se dëshira e fshehur 
nënkupton dashuria për udhëheqësi, dhe prej llojit të 
saj është edhe dashuria për autoritet (famë), dëshira 
për t'u përmendur (në mesin e njerëzve) dhe të 
ngjashme. Politeizmi (shirku) i fshehur dhe dëshira e 
fshehur shpeshherë janë prezente në mesin e atyre të 
cilët marrin pjesë në punët e mira dhe mësimin e fesë, 
ashtu siç kanë thënë disa selef: “Dashuria për 
udhëheqësi është gjëja e fundit e cila largohet nga 
mendja e njerëzve të sinqertë.” 


3. Mëkati i cili është më i madh dhe më i fshehur sesa 
këto që u përmenden: Në lidhje me këtë është 
vërtetuar në dy koleksionet autentike të hadithit, nga 
Ebu Hurejrah (Allahu qoftë i kënaqur me tël), se i 
Dërguari i Allahut (EE), ka thënë: “Vërtetë njeriu e 
thotë ndonjë shprehje (të shëmtuar) duke mos e 
menduar se çfarë është duke thënë, dhe për këtë 
ai rrëshqet teposhtë në Xhehennem prej një 
distance e cila është më e gjatë se distanca në mes 
lindjes dhe perëndimit”, gjithashtu një 
transmetim tjetër nga Imam Buhariu: “Vërtetë robi e 
thotë ndonjë shprehje (të shëmtuar) me të cilën 
hidhërohet Allahu, duke mos i kushtuar rëndësi se 
çfarë është duke thënë, dhe për këtë ai bie 
teposhtë në Xhehennem.”?' 


Shiko me vëmendje pjesën e hadithit: “duke mos e 
menduar se çfarë është duke thënë”, si dhe pjesën 

tjetër: “duke mos i kushtuar rëndësi se çfarë është 
duke thënë”, që t'a kuptosh rrezikun e kësaj çështje, 
dhe pastaj përgjigju në pyetjen vijuese: 


A është në dijeni dikush prej nesh, qoftë unë, ti apo të 
tjerët, se mos vallë më parë kemi shprehur ndonjë fjalë 
të shëmtuar gjatë momenteve të shkujdesjes, humorit, 
hidhërimit apo raste tjera?! Ndërsa në anën tjetër, 
ndoshta aspak nuk e kemi vërejtur duke e shprehur 
atë fjalë, ndoshta është shënuar në regjistrin e veprave 
tona, si dhe ndoshta bëhet shkak që ne të marrim 
kërcënime të tilla të ashpërta. 


E lusim Allahun t'i ruan gjuhët tona, të na shpëton që 
të mos biem në ato vepra me të cilat hidhërohet Ai, dhe 
të na mbron nga Xhehennemi për shkak mëshirës së 
Tij! 


16 Përshembull: zgjatja dhe zbukurimi i namazit, dhënia e lëmoshes, 
nderimi dhe respektimi i prindërve, nderimi dhe respektimi i vizitorëve 
etj, pra, kryerja e këtyre adhurimeve dhe punëve të mira para 
njerëzve, me synim që ata të të shohin ty duke i kryer këto dhe pastaj 
të thonë fjalë miradije për ty. (sh.p) 


17 Përshembull: zbukurimi i leximit të Kuranit, përmendja e Allahut 
(dhikri), përhapja e këshillave islame etj, pra, kryerja e këtyre 
adhurimeve dhe punëve të mira para njerëzve, me synim që ata të të 
dëgjojnë ty duke i kryer këto dhe pastaj të thonë fjalë miradije për ty. 
(sh.p) 


18, (lbj y tal dikuj asi lg dy di di dy béi ii 44) 
Shiko Musnedin e Ebu Jala (58). 


19 Shiko Xhamiul-Mesail (1753). 
20 Shiko Sahihun e Muslimit (2988). 


21 Shiko Sahihun e Buhariut (6478). 

Shkaku i shtatë - Mëkatet e panjohura (si rrjedhojë 
e injorancës rreth tyre): 


Këtu është për qëllim kur robi bën mëkate duke mos e 
ditur se ato janë të ndaluara, si rrjedhojë e injorancës 
që ka rreth tyre. Këto mëkate ka raste kur bëhen duke 
kryer vepra të ndaluara, si dhe ka raste kur bëhen 
duke i braktisur obligimet sheriatike. Injoranca e këtij 
personit rreth këtyre mëkateve ndahet në dy kategori 
(raste): 


1. Kur ky person i bën këto mëkate si rrjedhojë e 
injorancës që ka rreth tyre, porse në anën tjetër ky 
është mospërfillës ndaj çështjeve të fesë, dhe ka 
mundësi t'a mëson fenë por është i shmangur nga 
mësimi i saj. Ky konsiderohet mëkatar (në këto situata 
nuk justifikohet me injorancë për kryerjen e këtyre 
mëkateve). 


2. Kur ky person i bën këto mëkate si rrjedhojë e 
injorancës që ka rreth tyre, porse nuk është 
mospërfillës ndaj çështjeve të fesë dhe as nuk është 
person i shmangur nga mësimi i saj. Ky nuk 
konsiderohet mëkatar (në këto situata justifikohet me 
injorancë për kryerjen e këtyre mëkateve), porse nuk 
krahasohet në të njëjtin nivel me dikë tjetër i cili 
asnjëherë nuk i ka kryer këto mëkate. 


Pra, personi në fjalë ka nevojë të bën Istigfar për këto 
dy rastet e lartpërmendura: për rastin e parë të bën 
Istigfar sepse është mëkatar (për shkak se nuk 
justifikohet me injorancë ashtu siç u tregua), ndërsa 
për rastin e dytë të bën Istigfar sepse ka mbetur në një 

nivel të ulët (për shkak se i bën këto mëkate me 
injorancë dhe njëherazi justifikohet situata e tij ashtu 
siç u tregua). 


qi 21 


PASTHENIA E AUTORIT 


Nä fund: 

Vëllau im musliman, nëse ndalesh dhe i shqyrton 
Shkaqet e Istigfarit të lartpërmendura, dhe pastaj 
kthehesh tek vetja jote (që t'a shohësh gjendjen 
tënde), do e kuptosh se ke nevojë shumë të madhe për 
Istigfar dhe Pendim tek Allahu në çfarëdo gjendje që 
je. I Dërguari i Allahut (E) nuk e ka porositur ummetin 
e tij të bëjnë Istigfar (të kërkojnë falje prej Allahut), 
veçse për shkak të dhembshurisë që kishte për ta dhe 
për shkak se ky ummet ka nevojë për Istigfar. Prandaj 
shpeshto Istigfarin dhe shoqërimin e vazhdueshëm 
me të, duke i praktikuar lutjet e përmbledhura 
Profetike të cilat i pastrojnë mëkatet me lejen e 
Allahut. 


Këto lutje janë si përshembull: 

“O Allah mi fal të gjitha mëkatet e mia: ato të voglat 
dhe ato të mëdhat, ato të mëhershmet dhe ato të 
tashmet, ato të kryera haptazi dhe ato të kryera 
fshehurazil”, kjo lutje shënohet në Sahihun e 
Muslimit dhe transmetohet nga Ebu Hurejrah. 


“O Allah mi fal mëkatet e mia, injorancën time, 
tejkalimin tim të kufijve në çështjet e mia dhe të 
gjitha ato të cilat Ti i di më mirë sesa unë. O Allah 
mi fal mëkatet e mia: ato të kryera me seriozitet 
dhe ato të kryera me shaka, ato të paqëllimshme 
dhe ato të qëllimshme, pra, unë jam fajtori për të 
gjitha këto. O Allah mi fal mëkatet e kaluara dhe 
ato të tashme, ato të cilati kam vepruar fshehurazi 
dhe ato të cilati kam vepruar haptazi, dhe të gjitha 

ato të cilat Ti i di më mirë sesa unë. Ti je i Pari dhe 
i Fundit, dhe Ti ke fuqi mbi çdo gjël”, kjo lutje 
shënohet në Sahihun e Buhariut dhe transmetohet nga 
Ebu Musa, si dhe lutje tjera të ngjashme të 
transmetuara. 


E lus Allahun t'i fal mëkatet tona, t'i fshin veprat tona 
të këqija, të na përfshinë me mëshirën e Tij, t'a 
plotëson dhuntinë e Tij ndaj nesh dhe të na mundëson 
që të vdesim në Islam. Mëshira e Allahut qoftë për 
Profetin tonë Muhammedin, për familjen dhe të gjithë 
shokët e tij! 


Shkroi i varfëri tek Allahu: 
Nasir bin Hamad el-Fehd 
Ditë e Hšnš/04/Safer/1434 hixhri 

